Am 4i hömmer üs do met de Lüüt troffe, wo zäme met üs för die Frazer Island-Tour ibuechet hei. Mer hei do d Ufgab öbercho, säuber för di 3 Täg izchoufe. S esch herrlech amüsant gse, wi di verschedene Lüüt di verschedene Rolle öbernoh hei  ond diskutiert ond dirigiert hei - schlossäntlech simmer do met zwe voune Wäge a Kasse. Am Sonntig Morge esches do am 6i los gange. Met zwe Allrad-Jeep (1. Jeep = Guide + 4 Nichtautofahrer, 2. Jeep = 7 Fahrer) simmer do Rechtig Frazer Island gstartet. D Frazer-Ensle esch e Ensle ohni Ärde, nor us Sand. Ond uf dem Sand hets acht verschedeni Sorte Wäuder, See, Süesswasserbäch ond paar Hüüser. Schiinbar sigs di einzig Ensle vo dere Art uf de Wäut ond drom esch ou die es Wäutkulturerbe.